* 1. **Veikla: Bendruomenių ir IG atstovų atranka**

Anksčiau atlikti stebėjimai parodė, jog dauguma Lietuvos gyventojų neturi pakankamai žinių tam, kad galėtų apginti savo pažeidžiamas teises ir ne visada žino, kad jų teisės yra pažeidžiamos, taip pat trūksta žinių daugelyje probleminių sričių, tokių kaip lygios galimybės, pilietiškumas, diskriminacija ir kt. Todėl norima atrinkti bendruomenes, kurios yra pakankamai aktyvios ir norinčios keistis, tik neturinčios pakankamai resursų teigiamiems pokyčiams.

Šiam tikslui pasiekti vykdyta bendruomenių ir iniciatyvinių grupių atstovų atranka - atskirai regionams išsiunčiant anketas bendruomenių lyderiams, kurių pagalba buvo galima įvertinti, kokia padėtis yra bendruomenėje. Anketą siuntėme suderinę su asociacija „Lietuvos kaimo bendruomenių sąjunga“, kuri turi aktyviai veikiančių bendruomenių sąrašus, iš pateiktų sąrašų anketa buvo siunčiama bendruomenėms, bendruomenių lyderiams.

Kadangi projektu siekiama padėti bendruomenėms, kurioms labiausiai reikalingas kompetencijų kėlimas žmogaus teisių srityje, atitinkamai pagal atsakymus buvo atrinktos tokios bendruomenės. Anketos pagalba buvo išsiaiškinta, kurioms bendruomenėms labiausiai trūksta žinių ir įgūdžių žmogaus teisių, lygių galimybių, diskriminacijos temomis.

Iš 15, jau atrinktų, kaimiškose vietovėse veikiančių bendruomenių, su vietos lyderių pagalba buvo suburtos 15 Iniciatyvinių grupių (toliau IG) po 5 žmones.